תחרות העל מגנוס קרלסן

אלוף העולם בשחמט, מגנוס קרלסן, יזם את תחרות העל בשחמט, הראשונה מסוגה שנערכה ברשת האינטרנט ולא במשחק פנים מול פנים, כמקובל. החשש מתחרות מסוג זה תמיד היה האפשרות לרמות תוך הפעלת תוכנות שחמט חזקות שיסייעו למתחרה זו או אחר. מגפת הקורונה, שפרצה בתחילת שנת 2020, עצרה את תחרויות השחמט בכל העולם, כולל את תחרות המועמדים על אליפות העולם, שהופסקה לאחר שבעה סיבובים, שעות ספורות לפני עצירה מוחלטת של כל הטיסות מרוסיה. הפסקה זו אפשרה למתחרים בתחרות לשוב לארצותיהם ממש עם הפסקת הטיסות וסגירת הגבולות של חלק ממדינות אירופה.

## פרטי התחרות
השלב הראשון של התחרות התקיים בין 18 באפריל 2020 ל-30 באפריל. בשלב זה שמונה שחמטאים, מהטובים ביותר בעולם, מתחרים בינם לבין עצמם, כאשר כל שחמטאי משחק ארבעה משחקים עם כל יתר השחמטאים. אם נוצר שוויון לאחר ארבעת המשחקים, מתקיים משחק חמישי בפורמט . על ניצחון במשחק ארמגדון יקבל המנצח 2 נקודות והמפסיד 1. על ניצחון בארבעת המשחקים הראשונים יקבל המנצח 3 נקודות והמפסיד 0.

השלב השני של התחרות התקיים בין 1 במאי ל-3 במאי בין ארבעת המעפילים לשלב השני, בו התקיים שלב חצי הגמר והגמר.

בכל המשחקים הוקצבו לכל שחקן 15 דקות חשיבה לכל המשחק, בתוספת של 10 שניות לכל מסע. חל איסור על הצעת תיקו לפני המסע ה-40.

קרן הפרסים בתחרות הייתה 250,000 דולר ארצות הברית, סך פרסים ללא תקדים בתחרות שחמט שמתקיימת באינטרנט.

## המשתתפים בתחרות - השלב המוקדם

אלירזה פירוג'ה בן ה-16 צורף לתחרות לאחר תוצאות מעולות שהשיג בתחילת 2020 - מקום שני באליפות העולם בשחמט מהיר, תוצאה מעולה בתחרות העל הראשונה בה השתתף - תחרות העל טאטא סטיל 2020, בה ניצח את כל משחקיו בלבן בשמונת הסיבובים הראשונים.  בעימות ישיר עם אלוף העולם מגנוס קרלסן, במרתון של 194 משחקי בזק, ניצח פירוג'ה 103.5-91.5. נוסף על כך, ניצח פירוג'ה את אלוף העולם בגמר אליפות משחקי בזק 8.5-7.5.

מספר הפתעות נרשמו בשלב המוקדם, ואולי המרעישה מכולן היא מקומו האחרון של השני בדירוג העולמי, ושייה-לגראב. גם הפסדו של קרלסן לגירי שחלק את המקום הלפני אחרון בתחרות הפתיע רבים.

## המשתתפים בתחרות - שלב חצי הגמר

בדו-קרב הראשון בשלב חצי הגמר שהתקיים ב-1 במאי התמודדו פביאנו קרואנה, סגן אלוף העולם והיקארו נקמורה. השניים סיימו את ארבעת המשחקים הראשונים בתיקו 2-2 ועל כן עברו לסדרת משחקי בזק בה ניצח נקמורה שהבטיח את מקומו בגמר שיתקיים ב-3 במאי.

בדו-קרב הראשון בשלב חצי הגמר שהתקיים ב-2 במאי התמודדו מגנוס קרלסן, אלוף העולם ודינג לירן המדורג שלישי בעולם. קרלסן ניצח 2.5-1.5 ועלה לשלב הגמר. המשחק הראשון היה שקול והסתיים בתיקו; במשחק השני מסע אחד שגוי של קרלסן הספיק ללירן להכריע את המשחק. במשחק השלישי לא היטיב אלוף העולם לשחק בפתיחה, ולירן השיג עמדה מבטיחה שהייתה קרובה לזכויה אך אלוף העולם הצליח לייצר סיבוכים ולבסוף לזכות, אף על פי שעד לסיום המשחק היו ליריבו סיכויים לסיים בתיקו. המשחק הרביעי היה מתוח ביותר כאשר לירן דוחה אפשרות של תיקו על ידי חזרה משולשת על מסעים, ולאחר מכן לשני השחקנים היו הזדמנויות זכייה, כאשר לבסוף קרלסן זכה במשחק ובדו-קרב.

## המשתתפים בתחרות - שלב הגמר
לשלב בגמר העפילו מגנוס קרלסן, אלוף העולם והיקארו נקמורה המדורג ראשון בעולם בשחמט בזק. המשחקים התקיימו ביומה ה-16 של התחרות, שהחלה בסיבוב הראשון בתיקו 2-2 בין קרלסן ונקמורה, מפגש בו בארבעת המשחקים ניצח הלבן, והדו-קרב הוכרע במשחק ארמגדון. קרלסן ניצח 2.5-1.5 כאשר בשלושת המשחקים הראשונים זכה הלבן, ובמשחק הרביעי שהסתיים בתיקו, עמד קרלסן על סף הפסד אך חילץ תיקו.

## המשתתפים בתחרות - פרסים כספיים
לראשונה מחולקים פרסים כספיים משמעותיים בתחרות שחמט שמתקיימת באינטרנט:
*1. מגנוס קרלסן - $70,000
*2. היקארו נקמורה - $45,000
*3-4. פביאנו קרואנה - $30,000
*3-4. דינג לירן - $30,000
*5. יאן נפומניאשצ'י - $22,500
*6. אלירזה פירוג'ה - $20,000
*7. אניש גירי - $17,500
*8. מקסים ושייה-לגראב - $15,000

## משחקי התחרות
### משחקי הסיבוב הראשון

### משחקי הסיבוב השני

### משחקי הסיבוב השלישי

### משחקי הסיבוב הרביעי
המשחק הרביעי בין מקסים ושייה-לגראב למגנוס קרלסן הגיע לעמדה זו לאחר המסע ה-57 של הלבן מז3? (המסע היחיד ששומר על תיקו הוא 57. צה3+)

זה סיום שלא פשוט לזכות אותו, אך הזכייה היא כפויה, אם מכירים את הדרך. על השחור לשחק כעת 57...צא1 (יש גם דרכים אחרות, אך זו הפשוטה ביותר). הזדמנות נוספת ניתנה לקרלסן גם מסע לאחר מכן אך משהזדמנות זו חלפה שמר הלבן על התיקו ולא טעה פעם נוספת. קרלסן העריך שלא ניתן לזכות את הסיום ואף על פי שהיה לו זמן חשיבה ניווט את המשחק לתיקו, שהספיק לו לזכות בדו-קרב מול ושייה-לגראב.

### משחקי הסיבוב החמישי

### משחקי הסיבוב השישי

### משחקי הסיבוב השביעי

### משחקי חצי הגמר

### משחקי הגמר

## קישורים חיצוניים
* האתר הרשמי של התחרות
* תיאור התחרות, theweekinchess
* מד כושר - שחמט מהיר
* ניתוח המשחקים של היום הראשון, chessbase
* ניתוח המשחקים של היום השני, chessbase
* ניתוח המשחקים של היום השלישי, chessbase
* ניתוח המשחקים של היום הרביעי, chessbase
* ניתוח המשחקים של היום החמישי, chessbase
*  ניתוח המשחקים של היום השישי, chessbase
* ניתוח המשחקים של היום השביעי, chessbase
* ניתוח המשחקים של היום השמיני, chessbase
* ניתוח המשחקים של היום התשיעי, chessbase
* ניתוח המשחקים של היום העשירי, chessbase
* ניתוח המשחקים של היום האחד עשר, chessbase
* ניתוח המשחקים של היום השנים עשר, chessbase
* ניתוח המשחקים של היום השלושה עשר, chessbase
* ניתוח המשחקים של חצי הגמר שלב א', chessbase
* ניתוח המשחקים של חצי הגמר שלב ב', chessbase
* ניתוח המשחקים של שלב הגמר , chessbase
* ניתוח המשחקים של היום הראשון, theweekinchess
* ניתוח המשחקים של היום השני, theweekinchess
* ניתוח המשחקים של היום השלישי, theweekinchess
* ניתוח המשחקים של היום הרביעי, theweekinchess
* ניתוח המשחקים של היום החמישי, theweekinchess
* ניתוח המשחקים של היום השישי, theweekinchess
* ניתוח המשחקים של היום השביעי, theweekinchess
* ניתוח המשחקים של היום השמיני, theweekinchess
* ניתוח המשחקים של היום התשיעי, theweekinchess
* ניתוח המשחקים של היום העשירי, theweekinchess
* ניתוח המשחקים של היום האחד עשר, theweekinchess
*  ניתוח המשחקים של היום השנים עשר, theweekinchess
*  ניתוח המשחקים של היום השלושה עשר, theweekinchess
* ניתוח המשחקים של היום הראשון בשלב חצי הגמר, theweekinchess
*  ניתוח המשחקים של היום השני בשלב חצי הגמר, theweekinchess
* ניתוח המשחקים של שלב  הגמר, theweekinchess

## הערות שוליים

קטגוריה:תחרויות שחמט ב-2020